**1. ÜVK Projekt.**

1.1. Kõik riigitee teemaal olevad kaevud ja kapped peavad vastama kandejõule 40t – palume seletuskirja täiendada. Seletuskirja lisatud, et kõik riigitee teemaale jäävad kaevud peavad olema kandejõuga 40t.

1.2. Kaevud, kapped ei tohi sattuda sõidutee rattajälge vaid peavad jääma rattajälgede vahele. Kaevud ja kaped projekteeritud rattajälgede vahele.

1.3. Ristlõikejoonistel <<VK-501>> palume näidata kaeviku laius maapinnal, varisemisnurk α ja see nurk ei tohi olla järsem kui 53° ning selle 53° varisemisnurgaga tuleb arvestada nii piki teed kulgevatel trassidel kui ka riigiteede ristumistel tehnovõrkudega puurkaevikute kavandamisel:

Joonist täiendatud varisemisnurk 53° lisatud ja kaeviku pealtlaiused lisatud. Asendiplaanilisel joonisel korrigeeritud kaeviku laiust.vastavalt varisemisnurgale.

1.4. Kõik sõlmed (liitumispunktid) palume viia maksimaalselt riigitee teemaa piirile ning sealt väljuvad torustike otsad naaberkinnistu (liituja) sisse 2-3 m ulatuses, siis ei pea tulevane liituja enam sõlmima TRAMiga IKÕ lepinguid ning taotlema luba riigitee teemaal tegutsemiseks. Liitumisotsad viidud 2 m kaugusele riigimaa piirist.

1.5. Kui kaevud, maakraanid jäävad riigitee teemaale mahasõitudele või haljasalale, siis peavad nad olema maksimaalselt teemaa piiril, ohutul kaugusel ja uputatud pinnasesse või kruusa ca 15 cm. Riigimaale mahasõitude ja haljasala alla jäävatele kaevudele/kapedele lisatud viide, et tuleb uputada pinnasesse.

**2. Katete taastamise Projekt.**

2.1. Kõikidel riigiteede taastamisel (piisab ühkihilisest asfaltkattest) palume kulumiskihis ette näha AC16 surf, 6,0 cm ja jämetäitematerjalidel peab olema täidetud nõue FNaCl4 kuna riigiteedel

teostatakse libedustõrjet kloriididega. Taastatud riigiteede teelõigud tuleb kogu tee laiuses näha ette pindamine, et oleks ühtlane haardetegur kogu sõidutee laiuses. Muudatus sisse viidud. Riigiteedele AC16 surf + terve tee laiuselt pindamine. Koeravere teek pindamist ette nähtud ei ole kuna tee asfalteeritakse kogu laiuses.

2.2. Kõikidel riigiteede taastamistel palume arvestada katendikihtide astmeteks 0,5 m ja pikivuugid peavad jääma kulumiskihis sõiduradade keskele või tee teljele. Ristlõigetel tuleb näidata ka kaeviku põhja laius. Katendikihtide astmeks 0,5 m sisse viidud. Kaeviku laiused VK projektis, lisatud ka teedeprojektile.

2.3. Ristlõikejoonistel <<TL-6-01>> palume näidata varisemisnurk α ja see ei tohi olla järsem kui 53°, astmed 0,5 m ning lähtuvalt selles kuhu jääb pikivuuk ning mis on kogu sõidutee ja tugipeenarde laius. Ristlõikejoonised palume teha kogu tee laiuses kui taaastatakse riigiteede sõiduteed. Täiendused sisse viidud.

2.4. Palun näidata riigitee markeeringu taastamine. Ristlõigetel tuleb näidata ka kaeviku põhja laius. Markeeringud kajastatud joonistel. Kaeviku laiused VK projektis, lisatud ka teedeprojektile.

2.5. Mis saab riigitee nr 17104 km 7,20 teetruubist? Jääb alles. Toru paigaldatakse alt läbi. Kajastatud VK projekti pikiprofiilil.

2.6. Millises sügavuses on torustikud teetruubi all, kaugus truubi põhjast? 0,75 m. Kajastatud VK projekti pikiprofiilil.

2.7. Varisemisnurk millega me tehnovõrkude paigaldamisel kaevetöödel piki teed, tee kõrval nõustume (mitte järsem) on 1:3/4 (53°) eeldades A-tüüpi pinnast vt „Tööohutus ehitusplatsil).

Näiteks toru põhi 2,2 m sügavusel maapinnast, all 15 cm liiva st kaeviku põhi 2,35 m siis tuleb arvestada, et võimalik kaeviku äär maapinnal on torust 2,15 m kaugusel ja see ei tohi ulatuda riigitee teepeenrasse, muldkehasse. Kaevikute ristlõiked ja varisemisnurgad on kajastatud VK projektis.

2.8. Kui kaevud, maakraanid jäävad riigitee teemaale mahasõitudele või haljasalale, siis peavad nad olema maksimaalselt teemaa piiril, ohutul kaugusel ja uputatud pinnasesse või kruusa ca 15 cm. Riigimaale mahasõitude ja haljasala alla jäävatele kaevudele/kapedele lisatud viide, et tuleb uputada pinnasesse. Kajastatud VK projektis.

2.9. Kui riigitee katend taastatakse kogu tee laiuses, siis palun lisada tüüpne ristlõige nendel teelõikudel. Ristlõiked lisatud.